Stone Cold Crazy

«**Stone Cold Crazy**» er ein song av det britiske rockebandet Queen frå albumet *[[Sheer Heart Attack]]* i 1974. Songen er det åttande sporet på albumet. Sjølv om songen ikkje vart gjeven ut på singel på den tida, vart han spelt på nesten alle Queen-konsertane frå 1974 til 1978. «Stone Cold Crazy» vart gjeven ut på samlealbumet *[[Classic Queen]]* i 1992.

Songen er tilskriven alle medlemmane i bandet, sjølv om Freddie Mercury spelte songen med bandet sitt Wreckage seint 1960-åra, før Queen vart skapt. Den innspelte versjonen kan ha hatt tekst av Mercury og musikk av Brian May. Han var den første songen Queen spelte live i 1970, men han vart endra musikalsk og tekstmessig fleire gonger før han vart spelt inn. Dei tidlegare versjonane av songen var langsamare.

## Stil
«Stone Cold Crazy» er kjend for det raske tempoet og den kraftige forvrenginga, og er ein føregangar til speed metal. Musikkmagasinet *[[musikkmagasinet Q|Q]]* skildra «Stone Cold Crazy» som «thrash metal før omgrepet vart funne opp». I 2009 vart han kåra til den 38. beste hardrocksongen gjennom tidene av VH1.

## Remiksar
Det vart laga tre forskjellige miksar i 1991. Dei første to, av Michael Wagener, vart gjevne ut på forskjellige uttgåver av *[[Sheer Heart Attack]]*-utgåva frå 1991 og på filmmusikkalbumet *[[Encino Man]]*. Den tredje vart laga av Trent Reznor, som gav han ut på fleire promo-CD-ar i 1991-1992 og i 1999. Wagener-miksane er ikkje så veldig forskjellige frå originalen, og inneheld berre ein noko annleis miks av akkompagnementet. Reznor-miksen, miksar Queen-originalen med industrial metal-stilen til Nine Inch Nails. Reznor sin miks inneheld lydklipp av Queen i byrjinga og slutten. Denne var meint for det Hollywood Records-samlinga *BASIC Queen Bootlegs*, som vart skringlagd.

## Medverkande
*Freddie Mercury – solo- og korvokal
*Brian May – elektrisk gitar
*Roger Taylor – trommer
*John Deacon – bassgitar

## Andre versjonar

Metallica spelte songen for samlealbumet *[[Rubáiyát: Elektra's 40th Anniversary]]* i 1990. Denne versjonen vart sidan gjeven ut som B-side til singelen «Enter Sandman» og vann dei Grammy-prisen. Han vart òg gjeven ut på albumet deira *[[Garage Inc.]]*. Metallica-versjonen av songen er meir aggressiv enn originalen. Dei gjorde òg små endringar i teksten.

James Hetfield spelte ein gong songen i lag med Queen & Tony Iommi frå Black Sabbath under Freddie Mercury Tribute Concert. Metallica spelte songen på turneen deira i 1991-1993 og ein versjon finst på *[[Live Shit: Binge & Purge]]* og *[[Français Pour une Nuit]]* frå 2009. Hellyeah spelte Metallica-versjonen av «Stone Cold Crazy» i 2007.

Extreme nytta delar av songen i ein medley på Freddie Mercury Tribute Concert. Bandet Eleven har òg spelt songen med vokal av Queens of the Stone Age-frontmannen Josh Homme (*[[Killer Queen: A Tribute to Queen]]*).

Sum 41 byrja å spele ein versjon av songen på konsertane sine i 2010.

## Anna
Songen er med i videospelet *[[Guitar Hero: Metallica]]* og *[[Rock Revolution]]*, i tillegg som nedlastbart innhald for *[[Rock Band 3]]* og *[[Rocksmith]]*.

## Kjelder

**Denne artikkelen bygger på «[[:en:Stone Cold Crazy|Stone Cold Crazy]]» frå ,  den 10. juni 2016.* 
*** oppgav desse kjeldene:*

## Bakgrunnsstoff
* (with James Hetfield og Tony Iommi)
*Tekst på den offisielle nettsida til Queen